Diari Oficial de la Generalitat Valenciana


Sumari del DOGV 5219, del 15-03-2006 (2006/2685)

RESOLUCIÓ de 27 de febrer de 2006, del conseller d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per la línia aèria trifàsica a 20 kV d'interconnexió entre CT Pascual Hnos. i el suport 766072, a Almenara. Expedient d'expropiació forçosa JUEXPR/2005/44, ATLINE 2004/36/12.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5219

Data del DOGV
:   15-03-2006

Secció del DOGV
:   V. ALTRES ANUNCIS - F) EXPROPIACIONS

Número del document
:   2006/2685


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 27 de febrer de 2006, del conseller d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per la línia aèria trifàsica a 20 kV d'interconnexió entre CT Pascual Hnos. i el suport 766072, a Almenara. Expedient d'expropiació forçosa JUEXPR/2005/44, ATLINE 2004/36/12. [2006/X2685]  
En data 12 de juliol de 2004, la Unitat Territorial d'Energia de Castelló va dictar una resolució per la qual va autoritzar Iberdrola Distribución Eléctrica, SAU, i va aprovar el projecte d'execució de la instal·lació elèctrica Línia aèria trifàsica a 20 kV d'interconnexió entre CT Pascual Hnos. i el suport 766072, a Almenara. Posteriorment, amb data 24 d'octubre de 2005 va atorgar, mitjançant una resolució del Servici Territorial d'Energia de Castelló, la declaració, en concret, d'utilitat pública. La dita declaració d'utilitat pública, d'acord amb el que disposa l'article 54 de la Llei 54/1997, de 27 de novembre, del Sector Elèctric, porta implícita la necessitat d'ocupació dels béns i drets afectats i implica la urgent ocupació a l'efecte de l'article 52 de la Llei d'Expropiació Forçosa.  
En virtut d'això, el conseller d'Infraestructures i Transport, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i drets afectats en l'ajuntament on estiguen les finques afectades, com a punt de reunió per a dur a terme l'alçament d'actes prèvies a l'ocupació i, si escau, les d'ocupació definitiva, de conformitat amb el procediment que establix l'esmentat article.  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada, i aportar els documents acreditatius de la seua titularitat i l'últim rebut de la contribució. Poden anar acompanyats dels seus perits i d'un notari, si ho estimen oportú, amb les despeses a càrrec seu.  
L'alçament d'actes tindrà lloc el dia 27 d'abril de 2006 a l'Ajuntament d'Almenara, segons la relació adjunta.  
L'orde d'alçament d'actes es comunicarà a cada interessat per mitjà de l'oportuna cèdula de citació, i figurarà la relació de titulars convocats en el tauler d'edictes de l'ajuntament assenyalat i en l'annex.  
Cal comunicar que esta publicació es realitza igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que dóna la Llei 4/1999, de notificació de la present resolució als titulars desconeguts, amb domicili ignorat o als que intentada la notificació, no se'ls haguera pogut realitzar.  
En l'expedient expropiatori Iberdrola Distribución Eléctrica, SAU, assumirà la condició de beneficiària.  
València, 27 de febrer de 2006.. El conseller: José Ramón García Antón.